રાજકોટ-અમદાવાદ નેશનલ હાઈવે પર અકસ્માતનું પ્રમાણ વધ્યું છે ત્યારે રાજકોટ-ચોટીલા વચ્ચે હાઈવે પર વારંવાર અકસ્માતો અનેક લોકોના કિંમતી જીવનનો ભોગ લઈ રહ્યો છે. જેમાં બામણબોર-ચોટીલા વચ્ચે મોટી મોલડી ગામના બોર્ડ પાસે મોટર સાયકલને અજાણ્યા વાહનચાકલે અડફેટે લેતા ર વ્યક્તિઓનાં મોત થયાં છે. આ બનાવની બામણબોર પોલીસ મથકેથી પ્રાપ્ત વિગત મુજબ રાજકોટ જિલ્લાના બારવણ ગામે રહેતા વિપુલ જાવદભાઈ સોરાણી ઉ.વ. ૩૪ અને સંજય ભીખાભાઈ સોરાણી ઉ. વ. ૩૦બંને પિતરાઈ ભાઈઓ પોતાનુ મોટર સાયકલ નંબર જી.જે. ૩ એચ.જે. ૦૬૭૫ લઈને રાજકોટથી ચોટીલા તરફ આવતા હતા ત્યારે ચોટીલા તાલુકાના મોટી મોલડી ગામના બોર્ડ નજીક અજાણ્યા વાહન ચાલકે મોટર સાયકલને અડફેટે લેખ ગમખ્વાર અકસ્માત સર્જાયો હતો.